## Врз основа на член 30 од Статутот на ЈЗУ Универзитетска клиника по хируршки болести “Св.Наум Охридски”-Скопје, член 155-б, 155-в, 155-ж став 6 , 156, 157 став 1 алинеа 1, 158, 159, 160, 164-а, 164-б, 164-в и 164-г од Законот за здравствената заштита („Службен весник на Република Македонија” бр. 43/12, 145/12, 87/13, 164/13, 39/14, 43/14, 132/14, 188/14, 10/15, 61/15, 154/15, 192/15, 17/16, 37/16, 20/19 и „Службен весник на Република Северна Македонија” бр. 101/19, 153/19, 180/19, 275/19 и 77/21), Согласноста за вработување од Министерството за финансии на РМ број 18-1646/2 од 11.03.2021 годинаи Одлуката за објавување на јавен оглас бр.02-1253/1 од 12.05.2021 година од Медицинскиот директор и Организацискиот директор, ЈЗУ-Универзитетска клиника по хируршки болести “Св.Наум Охридски”Скопје објавува

## **ЈАВЕН ОГЛАС**

**Број 1/2021**  
за вработување на 23 (дваесет и три) здравствени работници на определено време

1. Јавна здравствена установа-Универзитетска клиника по хируршки болести “Св.Наум Охридски”- Скопје **има потреба од вработување на здравствени работници на определено време до 31.12.2021 година, со полно работно време и тоа:**

* 1. **Доктори на медицина - 5 (пет) извршители**

**1.2. Дипломирани медицински сестри - 5 (пет) извршители**

**1.3 Медицински сестри - 10 (десет) извршители**

**1.4 Дипломирани радиолошки технолози - 3 (три) извршители**

2. Кандидатите треба да ги исполнуваат **општите услови** предвидени со Законот за здравствената заштита:  
-да е државјанин на Република Северна Македонија.  
-да е полнолетен,  
-да има општа здравствена способност и  
-да не му е изречена со правосилна одлука забрана на вршење професија, дејност или должност.

3. Покрај со закон утврдените општи услови, кандидатите тебе да ги исполнуваат следните **посебни услови:**  
**За кандидатот под точка 1.1.**-завршено високо образование со најмалку 240 кредити стекнати според ЕКТС или завршен VII/1 степен - Медицински факултет/студиска програма по општа медицина за доктор по медицина  
-положен стручен испит  
-лиценца за работа  
-постигнат просечен успех од сите предмети на сите циклуси на универзитетски студии кои ги завршил кандидатот од најмалку осум (во натамошниот текст:просечен успех), по исклучок кандидат кој има завршено специјализација или супспецијализација соодветна на дејноста на Универзитетската клиника не треба да го исполнува овој услов,   
- активно да познава еден од трите најчесто користени јазици на Европската Унија (англиски, француски, германски), активно да познава компјутерски програми за канцелариско работење и да има други посебни работни компетенции утврдени во актот за систематизација на работни места за соодветното работно место.

-со или без работно искуство

Кандидатите кои имаат завршено прв, втор или трет циклус на студии од областа медицинските науки на еден од 100 највисоко рангирани факултети на Shanghai Ranking - ARWU (Academic Ranking of World Universities) не треба да ги исполнуваат посебните услови од точка 1.1. од овој оглас, ниту пак за нивното вработување се спроведува постапка за селекција на кандидат.

**За кандидатот под точка 1.2.**

-ниво на квалификациите VI Б според Македонската рамка на квалификации и стекнати најмалку 180 кредити според ЕКТС, образовен профил дипломирана медицинска сестра

-положен стручен испит,

-активно да познаваат еден од трите најчесто користени јазици на Европската Унија (англиски, француски, германски), активно да познаваат компјутерски програми за канцелариско работење и да имаат други посебни работни компетенции утврдени во актот за систематизација на работни места за соодветното работно место.

-со или без работно искуство

**За кандидатот под точка 1.3.**

-завршено средно медицинско образование-образовен профил медицинска сестра  
-положен стручен испит,  
-да поседува сертификат за работа со компјутерски програми за канцелариско работење -со или без работно искуство

**За кандидатот под точка 1.4.**

-ниво на квалификациите VI Б според Македонската рамка на квалификации и стекнати најмалку 180 кредити според ЕКТС, образовен профил дипломиран радиолошки технолог

-положен стручен испит,   
-активно да познаваат еден од трите најчесто користени јазици на Европската Унија (англиски, француски, германски), активно да познаваат компјутерски програми за канцелариско работење и да имаат други посебни работни компетенции утврдени во актот за систематизација на работни места за соодветното работно место.  
-со или без работно искуство

4. Работното време изнесува 40 часа неделно Работата е организирана во смени (прва, втора и трета), работа за викенд и празници.

5. Основна нето плата: -за работното места од точка 1.1 изнесува 32.400,00 денари   
-за работното места од точка 1.2 изнесува 27.700,00 денари

-за работното места од точка 1.3 изнесува 21.700,00 денари

-за работното места од точка 1.4 изнесува 27.700,00 денари

6. Во прилог на пријавата кандидатите се должни да ги достават следните документи:

**За кандидатот под точка 1.1.**-Пријава со податоци за контакт  
-Кратка биографија CV  
-Диплома со постигнат просечен успех,   
-Уверение за државјанство на Република Северна Македонија, оригинал или фотокопија заверена на нотар,  
-Лекарско уверение за општа здравствена способност не постаро од 6 месеци, оригинал или фотокопија заверена на нотар  
- Потврда дека не е изречена со правосилна одлука забрана на вршење професија, дејност или должност не постара од 6 месеци, оригинал или фотокопија заверена на нотар,

-Уверение за завршен Медицински факултет /студиска програма по општа медицина за доктор по медицина, оригинал или фотокопија заверена на нотар  
-Уверение за положен стручен испит, оригинал или фотокопија заверена на нотар  
-Лиценца за работа, оригинал или фотокопија заверена на нотар,  
-Сертификат/уверение за познавање на еден од трите најчесто користени јазици на Европската Унија (англиски, француски, германски) и-Сертификат за работа со компјутерски програми за канцелариско работење.

**За кандидатот под точка 1.2.**-Пријава со податоци за контакт,-Кратка биографија CV,-Диплома со постигнат просечен успех

-Уверение за завршен Медицински факултет насока дипломирана медицинска сестра во оригинал или фотокопија заверена на нотар,

-Уверение за државјанство на Република Северна Македонија, оригинал или фотокопија заверена на нотар,

-Лекарско уверение за општа здравствена способност не постаро од 6 месеци, оригинал или фотокопија заверена на нотар,

-Потврда дека не е изречена со правосилна одлука забрана на вршење професија, дејност или должност не постара од 6 месеци, оригинал или фотокопија заверена на нотар,

-Уверение за положен стручен испит оригинал или фотокопија заверена на нотар,

-Сертификат за работа со компјутерски програми за канцелариско работење и

-Сертификат/уверение за познавање на еден од трите најчесто користени јазици на Европската Унија (англиски, француски, германски).

**За кандидатот под точка 1.3.**-Пријава со податоци за контакт  
-Кратка биографија CV  
-Диплома за завршено Средно медицинско училиште за медицинска сестра -Свидителства од сите 4 (четири) години во кое е наведен успехот што е постигнат во СМУ за секоја година посебно, оригинал или фотокопија заверена на нотар -Уверение за положен стручен испит, оригинал или фотокопија заверена на нотар  
-Сертификат за работа со компјутерски програми за канцелариско работење  
-Лекарско уверение за општа здравствена способност, не постаро од 6 месеци, оригинал или фотокопија заверена на нотар  
-Уверение за државјанство на Република Северна Македонија,оригинал или фотокопија заверена на нотар  
-Потврда дека не му е изречена со правосилна одлука забрана за вршење професија, дејност или должност, не постара од 6 месеци, оригинал или фотокопија заверена на нотар.

**За кандидатот под точка 1.4.**-Пријава со податоци за контакт,-Кратка биографија CV,-Диплома со постигнат просечен успех -Уверение за завршен Медицински факултет насока дипломиран радиолошки технолог во оригинал или фотокопија заверена на нотар,-Уверение за државјанство на Република Северна Македонија, оригинал или фотокопија заверена на нотар,-Лекарско уверение за општа здравствена способност не постаро од 6 месеци, оригинал или фотокопија заверена на нотар,-Потврда дека не е изречена со правосилна одлука забрана на вршење професија, дејност или должност не постара од 6 месеци, оригинал или фотокопија заверена на нотар,-Уверение за положен стручен испит оригинал или фотокопија заверена на нотар,

-Сертификат за работа со компјутерски програми за канцелариско работење и

-Сертификат/уверение за познавање на еден од трите најчесто користени јазици на Европската Унија (англиски, француски, германски).

**Кандидатите кои се стекнале со образование во странство покрај горенаведените документи да достават:**

-Решение од Министерството за образование и наука на Р.С.М. за признавање на образовната квалификација стекната во странство -Документ за еквиваленција на оценките издаден од Министерството за образование и наука на Р.С.М.

7. Рокот за пријавување на јавниот оглас е **5 дена** од денот на објавувањето.

8.После првичната селекција на кандидатите кои ги исполнуваат условите согласно јавниот оглас, ќе се врши селекција на кандидатите согласно член 160 односно 164-в од Законот за здравствената заштита.   
  
9. Ненавремената, нецелосната и неуредната документација нема да биде предмет на разгледување од страна на комисијата за селекција на кандидати.

10. Пријавата за огласот може да се подигне од архивата на Јавна здравствена установа-Универзитетска клиника по хируршки болести “Св.Наум Охридски” - Скопје или да се симне од интернет страната www.gradskahirurgija.org.mk. Пријавата    со целокупната потребна документација и телефон за контакт, да се достават до ЈЗУ Универзитетска клиника по хируршки болести “Св.Наум Охридски“ -Скопје ул.11 Октомври бр.53 Скопје, по пошта или во архивата секој работен ден од 07 и 30 часот до 15 и 30 часот, со назнака: “За јавен оглас за вработување на здравствени работници“.

11**.**По истекот на рокот за пријавување јавниот оглас ќе биде отстранет од интернет страната на ЈЗУ-Универзитетска клиника по хируршки болести “Св.Наум-Охридски”-Скопје.

ЈЗУ Универзитетска клиника по хируршки болести “Св.Наум Охридски” -Скопје